OpenLLM-France/wikimedia huggingface dataset:
# Traugott Konstantin Oesterreich

Traugott Konstantin Oesterreich (Szczecin, 15 de setembre de 1880 - Tübingen, 28 de juliol de 1949) va ser un psicòleg i filòsof de la religió alemany.
Inicialment, investigà sobre la història de filosofia i participà en els Grudrisse der Geschichte der Philosophie fundats per Freidrich Überweg. Els seus interessos es desplaçaren cap a la teosofia i la parapsicologia. Va argumentar en contra de la filosofia del materialisme.
Va ser l'autor de Die Besessenheit [La possessió] (1921), un llibre sobre la possessió demoníaca . Va ser traduït a l'anglès l'any 1966. William Peter Blatty, autor de The Exorcist, va ser influenciat pel llibre.

## Publicacions

* Kant und die Metaphysik [Kant i la metafísica] (Kantstudien, Ergänzungsheft Nr. 2), Berlín 1906; abans com a impressió de la Dissertació doctoral: Halle 1905.
* Die deutsche Philosophie in der zweiten Hälfte des XIX. Jahrhunderts [La filosofia alemanya en la segona meitat del segle XIX], Tübingen 1910.
* Die Phänomenologie des Ich in ihren Grundproblemen [La fenomenologia del jo en els seus problemes fonamentals] Leipzig 1910.
* Die religiöse Erfahrung als philosophisches Problem . [L'experiència religiosa com a problema filosòfic] Conferència impartida en la Societat Kant de Berlín, el 14 d'abril de 1915.
* Einführung in die Religionspsychologie als Grundlage für Religionsphilosophie und Religionsgeschichte [Introducció a la psicologia de la religió com a fonament de la filosofia de la religió i la història de la religió], Berlín 1917.
* Das Weltbild der Gegenwart [La imatge del món del present] Berlín 1920; 2. Aufl. Berlín 1925.
* Die Besessenheit [La possessió] Langensalza 1921.
* Der Okkultismus im modernen Weltbild [L'ocultisme en la imatge moderna del món] Dresden 1921.
* Die Philosophie des Auslandes vom Beginn des 19. Jahrhunderts bis auf die Gegenwart [La filosofia de l'estranger des de començaments del segle XIX fins a l'actualitat] Überwegs Grundriss der Geschichte der Philosophie, Fünfter Teil. Berlín 1923, beitet von Traugott Konstantin Oesterreich.
* Ocultisme i ciència moderna (1923)
* Die philosophische Bedeutung der mediumistischen Phänomene [El significat filosòfic del fenomen dels mediums]. Erweiterte Fassung des auf dem Zweiten Internationalen Kongress für parapsychologische Forschung in Warschau gehaltenen Vortrags, Stuttgart 1924.
* Grundbegriffe der Parapsychologie. Eine philosophische Studie [Conceptes fonamentals de la parapsicologia. Un estudi filosòfic], Pfullingen 1931.
* Possession: Demoniacal and Other among Primitive Races, in Antiquity, the Middle Ages, and Modern Times [Possessió: demoníaca i altres entre les races primitives, a l'Antiguitat, l'Edat Mitjana i els Temps Moderns] (trad. angl. 1966)

## Referències

* ↑ Wolffram, Heather. (2009). The Stepchildren of Science: Psychical Research and Parapsychology in Germany, C. 1870-1939. Rodopi. pp. 192-193. ISBN 978-9042027282
* ↑ "Traugott Konstantin Oesterreich". Encyclopedia of Occultism and Parapsychology.
# Liris Sol Velásquez

Liris Sol Velásquez és un política veneçolana que va ser membre de l'Assemblea Nacional per al Partit Socialista Unit de Veneçuela (PSUV) i per a l'estat Bolívar. Va ser membre de la Comissió parlamentària permanent de la família i també va treballar a l'alcaldia del municipi Caroní.

## Referències

* ↑ «Liri Sol Velásquez» (en castellà). PSUV. Arxivat de l'original el 2017-12-01. [Consulta: 25 agost 2020].
# David Augustin de Brueys

David-Augustin de Brueys (Ais de Provença, 1640 – Montpeller, 25 de novembre de 1723) va ser un teòleg i dramaturg francès. La seva família era calvinista i ell va estudiar teologia. Després d'escriure una crítica a l'obra de Jacques-Bénigne Bossuet, es va convertir al catolicisme de la mà de Bossuet, i més endavant va esdevenir sacerdot. Després de la seva conversió, es va comprometre activament en la propagació de la fe catòlica. També es dedicà juntament amb Palaprat a l'edició d'obres teatrals.

## Obres

Les obres de David-Augustin de Brueys van ser les següents:
* Asba
* Les Quiproquos
* Le Concert Ridicule, 1689
* Le Secret Reve, 1690
* Le Grondeur, 1691
* Le Muet, 1691
* L'Important de Cour, 1693
* Le Sot toujours sot ou le Marquis (Baron) paysan, 1693
* La Force du Sang, 1693
* La Belle Mere, 1693
* Les Empiriques, 1697
* Gabinie, 1699
* L'Avocat Patelin, 1706
* L'Opiniatre, 1722

## Referències

* ↑ David-Augustine de Brueys - Article a l'Enciclopèdia Catòlica
* ↑ http://cesar.org.uk/cesar2/people/people.php?fct=edit&person_UOID=100154 Arxivat 2012-07-11 at Archive.is in French
# Cantó de Trois-Bassins

El cantó de Trois-Bassins és un cantó de l'illa de la Reunió, regió d'ultramar francesa de l'oceà Índic. Correspon a la comuna de Trois-Bassins.

## Història

Llista dels consellers generals successius :
| Data d'elecció | Identitat | Partit |
| 2008 - | Roland Ramakistin | |

## Vegeu també

* Cantons de l'illa de la Reunió
* Comunes de l'illa de la Reunió
* Consell General de l'illa de la Reunió
# Club Esportiu Olímpic Móra d'Ebre

El Club Esportiu Olímpic Móra d'Ebre és un club de futbol català de la ciutat de Móra d'Ebre.

## Història

L'any 1920 es funda el Club Deportiu Móra d'Ebre per homes com José Balsells, Domingo Cervelló, Juan Descarrega, Fernando Solé, Bautista Boronat, Carlos Amorós, Santiago Hernández, Miguel Rojals, José Ametlla i Antonio Terré. El club participa en les competicions comarcals de la Federació Catalana de Futbol. Les dificultats, però, fan que el club pràcticament desaparegui fins a l'any 1928, en què el club torna a reorgantizar-se. El club guanyà el campionat comarcal el 1929. El 27 d'agost de 1932 s'inaugura el Camp Municipal d'Esports, amb un partit amb el Ginestar que guanya el club local per 1-0. Després del parèntesi de la Guerra el club emprengué de nou les activitats, però per falta de dirigents i de jugadors, aquestes se suspengueren el 1951.
El 1953 es dona d'alta a la Federació el Joventut Esportiva Móra d'Ebre. El setembre del 1954, ambdós clubs es fusionaren, adoptant el nom del club històric.
El 15 de desembre de 1980 es fundà el Club Esportiu Olímpic Móra d'Ebre. L'any 1992 es fusionà amb el C.D. Móra d'Ebre, conservant el nom de l'Olímpic.

## Enllaços externs

* Club Esportiu Olímpic Móra d'Ebre - Lloc web oficial
* Informació a la web de la FCF Arxivat 2010-06-30 a Wayback Machine.
# Freeport (Texas)

Freeport és una població dels Estats Units a l'estat de Texas. Segons el cens del 2000 tenia 12.708 habitants.
Freeport es va dir inicialment Velasco, i fou la primera capital de la República de Texas, on es va signar el Tractat de Velasco, pel qual Mèxic fou forçat a reconèixer la independència del nou estat.

## Demografia

Segons el cens del 2000, Freeport tenia 12.708 habitants, 4.163 habitatges, i 3.097 famílies. La densitat de població era de 413 habitants/km².
Dels 4.163 habitatges en un 45,9% hi vivien nens de menys de 18 anys, en un 51,6% hi vivien parelles casades, en un 16,8% dones solteres, i en un 25,6% no eren unitats familiars. En el 21,6% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,05 i el nombre mitjà de persones que vivien en cada família era de 3,59.
Per edats la població es repartia de la següent manera: un 35,7% tenia menys de 18 anys, un 10,9% entre 18 i 24, un 28,4% entre 25 i 44, un 16,9% de 45 a 60 i un 8,1% 65 anys o més.
L'edat mediana era de 27 anys. Per cada 100 dones de 18 o més anys hi havia 97,2 homes.
La renda mediana per habitatge era de 30.245$ i la renda mediana per família de 32.421$. Els homes tenien una renda mediana de 30.714$ mentre que les dones 17.028$. La renda per capita de la població era de 12.426$. Aproximadament el 22,3% de les famílies i el 22,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Freeport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Freeport». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Vot en blanc

El vot en blanc és una opció que expressa la no preferència per cap de les opcions possibles en unes eleccions. Existeixen diverses maneres d'expressar el vot en blanc (no sempre igual de vàlides a tot arreu). La més comuna és introduir a l'urna el sobre buit.
A Espanya, segons la llei electoral actual, els vots ens blanc s'han de comptabilitzar com a vots vàlids i, per tant, s'han de tenir en compte a l'hora del còmput de percentatges, així com en el repartiment d'escons, diputats o regidors segons la Regla D'Hondt.
Cal no confondre els vots en blanc amb els vots nuls, ja que aquests últims es consideren vots no vàlids i no es tenen en compte en els còmputs anteriors, a excepció del càlcul de la participació.

## Vegeu també

* Sufragi
* Elecció
* Democràcia
* Separació de poders
* Vot pregat

## Enllaços externs

* Instructiu en les eleccions de l'Argentina Arxivat 2007-09-28 a Wayback Machine. (castellà)
* Codi Electoral Nacional (Argentina) (castellà)
# Albiorix (satèl·lit)

Albiorix és un satèl·lit irregular de Saturn. Va ser descobert per Holman, et al. el 2000, i se li va donar la designació temporal S/2000 S 11.
Albiorix és el membre més gran del grup Gallic de satèl·lits irregulars.
Va ser anomenat l'agost del 2003 en honor d'Albiorix, un gegant considerat el rei del món. El nom es coneix gràcies a una inscripció que es troba a prop del poble francès de Sablet que l'identifica amb el déu romà Mart.
Albiorix orbita a Saturn a una distància d'uns 16 Gm i s'estima que el seu diàmetre és de 32 quilòmetres, assumint una albedo de 0,04.
El diagrama il·lustra l'òrbita en relació a altres satèl·lits irregulars de Saturn. L'excentricitat de les òrbites es representa amb els segments grocs.
Donada la semblança dels elements orbitals i homogeneïtat de les característiques físiques amb els altres membres del grup, s'ha suggerit que aquests satèl·lits podrien tenir un origen comú després del trencament d'un satèl·lit més gros.

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ IAUC 7545: S/2000 S 11 December 19, 2000 (discovery)
* ↑ MPEC 2000-Y13: S/2000 S 11 December 19, 2000 (discovery and ephemeris)
* 1 2 Gladman, B. J.; Nicholson, P. D.; Burns, J. A.; Kavelaars, J. J.; Marsden, B. G.; Holman, M. J.; Grav, T.; Hergenrother, C. W.; Petit, J.-M.; Jacobson, R. A.; and Gray, W. J.; Discovery of 12 satellites of Saturn exhibiting orbital clustering, Nature, 412 (July 12, 2001), pp. 163–166
* ↑ IAUC 8177: Satellites of Jupiter, Saturn, Uranus August 8, 2003 (naming the moon)
* ↑ «Planet and Satellite Names and Discoverers». Gazetteer of Planetary Nomenclature. USGS Astrogeology. [Consulta: 1r maig 2010].
* ↑ Maier, Bernhard, Dictionary of Celtic religion and culture (1997), p. 11.
* ↑ Grav, T.; Holman, M. J.; Gladman, B. J.; Aksnes, K.; Photometric survey of the irregular satellites, Icarus, 166 (2003), pp. 33-45
# Cristòfor de Portugal

Cristòfor de Portugal, mort en 1500 a Sri Lanka, en portuguès Cristóvão, fou un cavaller portuguès de l'Orde de Crist. Presoner dels musulmans durant una expedició a Ceilan (avui Sri Lanka), fou decapitat.
Considerat màrtir és venerat com a beat, especialment al si de l'orde cistercenc, la regla del qual segueixen els Cavallers de Crist. La seva festivitat és el 12 de novembre.

## Bibliografia

* Saint of the Day. St. Patrick Catholic Church. "Blessed Christopher of Portugal". Arxivat 2013-11-01 a Wayback Machine.
# Cantó de Triel-sur-Seine

El cantó de Triel-sur-Seine és un antic cantó francès del departament d'Yvelines, que estava situat al districte de Saint-Germain-en-Laye. Comptava amb 3 municipis i el cap era Triel-sur-Seine.
Al 2015 va desaparèixer i el seu territori va passar a formar part del cantó de Verneuil-sur-Seine.

## Municipis

* Triel-sur-Seine
* Verneuil-sur-Seine
* Vernouillet

## Història

Llista dels consellers generals successius :
| Data d'elecció | Identitat | Partit |
| 1967-1976 | Léon Robert | SFIO, després divers gauche |
| 1976-1982 | M. Moulin | PS |
| 1982-2001 | Jacques Massacré | RPR |
| 2001-2008 | Marie-Hélène Lopez-Jollivet | PS |
| 2008- | Philippe Tautou | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| - | 18.912 | 23.100 | 25.609 | 30.790 | 35.120 | 36.175 |
| A partir de 1990: Població sense dobles comptes |||||||
# Cor de Marina

El Cor de Marina és una entitat cultural de Badalona (Barcelonès), dedicada inicialment al cant coral. La seva seu social està situada a la Rambla i és un edifici protegit com a bé cultural d'interès local.

## Seu social

És un edifici entre mitgeres, amb planta baixa, entresòl, pis i golfes, amb semisoterrani. La seva estructura és de ferro. Té dues façanes, de les quals, la principal, dona a la Rambla i al mar, i té una composició d'elements formals típics de l'eclecticisme.

## Història

El Coro de Marina fou fundat el 1882. La seu social va ser inaugurada el Nadal del 1896. Va ser reformada el 1956 per l'arquitecte Joan Padrós i Fornaguera. La reforma consistí en la construcció d'un altell, cosa que va provocar la modificació de la porta d'entrada i la supressió dels finestrals dels baixos.

## Referències

* ↑ «Coro de Marina». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 21 abril 2012].
* ↑ «Coro de Marina». Pla Especial de Protecció del Patrimoni. Ajuntament de Badalona. [Consulta: 27 abril 2012].

## Enllaços externs

* Web oficial
# Club Esportiu Sant Gabriel

El Club Esportiu Sant Gabriel és un club català de futbol de la ciutat de Sant Adrià de Besòs, al Barcelonès, dedicat a la promoció del futbol base.

## Història

A principis del segle xx, els germans Gabrielistes s'establiren a Sant Adrià de Besòs on fundaren un col·legi que disposava d'un camp de futbol. Des d'aleshores aquest terreny fou utilitzat pels joves de la ciutat per practicar-hi el futbol i competir en campionats locals. No fou, però, fins a l'any 1960 quan el CE Sant Gabriel es va inscriure a la Federació Catalana de Futbol. El primer president del club fou Josep Jofre. Des dels inicis el club es dedicà a promocionar el futbol base. L'any 1971 signà un contracte de col·laboració amb el FC Barcelona. El 1972 guanyà la Copa de Barcelona d'alevins. El club organitza anualment el Torneig Internacional de Futbol Infantil.

## Jugadors destacats

* Oleguer Presas "Oleguer"
* Luis Javier García "Luis Garcia"
* Cristian Hidalgo "Cristian"
* Salvador Garcia Puig "Salva"
* Cándido Viana "Candido"
* Antoni Pinilla "Pini"
* David Clotet "Clotet"

## Referències

* ↑ http://hemeroteca.elmundodeportivo.es/preview/1992/12/11/pagina-28/1261308/pdf.html
* ↑ http://hemeroteca.elmundodeportivo.es/preview/1992/12/11/pagina-29/1261309/pdf.html
* ↑ http://hemeroteca.elmundodeportivo.es/preview/1984/07/03/pagina-14/1110133/pdf.html
* 1 2 3 4 5 6 7 http://santgabriel.com/WebAntigua/La%20Cantera/La%20cantera.html Arxivat 2010-10-23 a Wayback Machine.

## Enllaços externs

* Club Esportiu Sant Gabriel - Lloc web oficial
# Colleretto Giacosa

Colleretto Giacosa és un comune (municipi) de la ciutat metropolitana de Torí, a la regió italiana del Piemont, situat a uns 40 quilòmetres al nord de Torí. A 1 de gener de 2019 la seva població era de 573 habitants.
Colleretto Giacosa limita amb els següents municipis: Samone, Loranzè, Pavone Canavese, Parella i San Martino Canavese.

## Referències

* ↑ «Resident population on 1st january» (en anglès). ISTAT. [Consulta: 31 març 2020].
# Freeridge

Freeridge és una sèrie de comèdia i drama per a adolescents nord-americana creada per Lauren Iungerich, Eddie Gonzalez, Jeremy Haft, Jamie Dooner i Jamie Uyeshiro que es va estrenar a Netflix el 2 de febrer de 2023. És un spin-off d'On My Block. Ha estat subtitulada al català.

## Repartiment
### Protagonistes

* Keyla Monterroso Mejia com a Gloria
* Bryana Salaz com a Ines, germana petita de la Gloria.
* Tenzing Norgay Trainor cpom a Cameron
* Ciara Riley Wilson com a Demi
* Peggy Blow com a Mariluna

### Secundaris

* Zaire Adams com a Andre, parella d'en Cameron
* Paula Garces com a Geny, Mare de la Ruby
* Eric Gutierrez com a Ruben, marit de la Geny
* JeanPaul SanPedro com a Javier, pare de la Gloria i l'Inesr
* J.R. Villarreal com a Tonio, tiet de la Gloria i l'Ines
* Michael Solomon com a Rust

## Capítols

| Núm. | Títol | Direcció | Guió | Data d'estrena original |
| 1 | "The Box" | Lauren Iungerich | Jamie Uyeshiro Lauren Iungerich Eddie Gonzalez Jeremy Haft Jamie Dooner | 2 de febrer de 2023 (2023-02-02) |
| 2 | "Cake" | Lauren Iungerich | Lauren Iungerich | 2 de febrer de 2023 (2023-02-02) |
| 3 | "Cinnamon" | Eli Gonda | Jamie Uyeshiro | 2 de febrer de 2023 (2023-02-02) |
| 4 | "Dead Mom" | Arlyn Richardson | Veronica Rodriguez | 2 de febrer de 2023 (2023-02-02) |
| 5 | "Edward Claw Hands" | Joe Suarez | Christy Stratton | 2 de febrer de 2023 (2023-02-02) |
| 6 | "Revenge" | Paula Garces | Jamie Uyeshiro | 2 de febrer de 2023 (2023-02-02) |
| 7 | "Karmic Coincidence" | Eli Gonda | Lauren Iungeric Jamie Uyeshiro | 2 de febrer de 2023 (2023-02-02) |
| 8 | "Thanksgiving" | Lauren Iungerich | Lauren Iungerich | 2 de febrer de 2023 (2023-02-02) |

## Referències

* ↑ Cordero, Rosy. «'On My Block' Spinoff Series 'Freeridge' Set At Netflix». Deadline Hollywood, 27-09-2021. [Consulta: 27 setembre 2021].
* 1 2 3 4 5 Cordero, Rosy. «'Freeridge': Netflix Sets Premiere Date For 'On My Block' Spinoff». Deadline Hollywood, 16-12-2022. [Consulta: 16 desembre 2022].
* ↑ «Freeridge». Goita què fan, ara!. [Consulta: 3 febrer 2023].

## Enllaços externs

* Freeridge a Goita què fan, ara!
# Vot de Vila

El vot de vila a Arenys de Mar se celebra cada any des del 1586-1590, en honor de Sant Roc, com a mostra d'agraïment. El solemne Vot de vila, que compromet als arenyencs a celebrar la diada del 16 d'agost, té dos personatges característics, que circulen per Arenys de Mar acompanyats del flabiol i del tamborí: els macips i les captadores.
Els macips van vestits de blanc, excepte el corbatí, la faixa i polaines (amb cascavells),que són vermells (antigament, duien cadenes argentades penjades al coll).Calçats amb espardenyes de veta vermella, passen pels carrers i les cases del poble al so del flabiol i del tamborí. Tot invocant "Sant Roc, gloriós" ruixen tothom amb aigua i colònia d'una almorratxa de quatre brocs guarnits amb alfàbrega i lligats amb cintes de colors.
Les captadores anaven vestides amb faldilla negre fins al turmell, brusa blanca, faixa i llaç vermell, mantellina negre i espardenyes de vetes vermelles, i a la mà dreta portaven la safata amb alfàbrega per recollir la recapta. Cal dir que ara vesteixen igual que els macips però amb faldilles blanques i que ja no porten safata, porten una almorratxa com els nois.

## Referències

* ↑ Història del vot de vilaal web dels macips Arxivat 2017-01-05 a Wayback Machine.
* ↑ Renovem el vot de vila al web d'Arenys de Mar
* ↑ La festa de Sant Roc a festes.org
# Albion (Oklahoma)

Albion és un poble dels Estats Units a l'estat d'Oklahoma. Segons el cens del 2000 tenia 143 habitants.

## Demografia

Segons el cens del 2000, Albion tenia 143 habitants, 53 habitatges, i 34 famílies. La densitat de població era de 230,1 habitants per km².
Dels 53 habitatges en un 32,1% hi vivien nens de menys de 18 anys, en un 50,9% hi vivien parelles casades, en un 11,3% dones solteres, i en un 35,8% no eren unitats familiars. En el 34% dels habitatges hi vivien persones soles el 20,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,56.
Per edats la població es repartia de la següent manera: un 36,4% tenia menys de 18 anys, un 4,2% entre 18 i 24, un 24,5% entre 25 i 44, un 18,2% de 45 a 60 i un 16,8% 65 anys o més.
L'edat mediana era de 34 anys. Per cada 100 dones de 18 o més anys hi havia 102,2 homes.
La renda mediana per habitatge era de 14.464 $ i la renda mediana per família de 17.750 $. Els homes tenien una renda mediana de 33.438 $ mentre que les dones 13.125 $. La renda per capita de la població era de 6.800 $. Entorn del 20% de les famílies i el 33,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Albion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Albion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
Viccionari
# Opiaci

Els opiacis són un conjunt de substàncies alcaloides que es troben a l'opi i que redueixen l'activitat del sistema nerviós central. L'opi s'extreu de l'exsudació lletosa que s'obté en fer un tall a la càpsula d'un tipus de rosella anomenat cascall (Papaver somniferum L). També s'utilitza tradicionalment el terme per a englobar els derivats de la morfina i, per extensió, els diferents compostos, encara que no provinguin de la morfina ni de l'opi, que actuen de manera semblant a ella, fixant-se en els mateixos receptors.
Alguns opiacis naturalment presents a l'opi són la morfina, la tebaïna, l'hidromorfona (o HM, fàrmac per al dolor crònic intens) l'heroïna (droga il·legal), la metadona (droga legal com a teràpia a la drogodependència) i la codeïna, que s'usa actualment com a analgèsic. En general, s'usen o s'havien usat com a analgèsics o com a drogues d'abús.
Els opiacis es poden classificar segons els seus efectes en opiacis menors i opiacis majors. Els menors solen ser dissenyats per a ser analgèsics suaus, com per exemple el tramadol i la codeïna. Els opiacis majors, en canvi, com per exemple la morfina, poden ser sintetitzats o també naturals, el seu poder analgèsic és més fort, a més són estupefaents, deprimeixen el sistema nerviós central i poden usar-se com a fàrmac o com a drogues d'abús. Els analgèsics opiacis majors ocupen el tercer esglaó en l'escala analgèsica de l'OMS, mentre que els menors n'ocupen el segon.

## Enllaços externs

* Característiques toxicológiques i toxicomanígenes dels opiacis Diputació de Tarragona

## Referències

* ↑ «Opiaci». Gran Enciclopèdia Catalana. Barcelona: Grup Enciclopèdia Catalana.
* ↑ Avaluació del medicament hidromorfoma front a la morfina oral d'alliberament controlat Institut Català de la Salut
# Cova Obscura

La Cova Obscura és una cova que pertany al municipi d'Atzeneta del Maestrat (Alcalatén). És considerat Lloc d'Interés Comunitari per la Generalitat Valenciana.
Té una superfície d'una hectàrea i és una cova de gran interés com a refugi per a rats penats, sent la quarta en importància al País Valencià com a refugi de l'espècie Myotis emarginatus.
Hàbitats i espècies destacables s'han indicat en la cavitat Rhinolophus mehelyi, Rhinolophus ferrumequinum, Myotis emraginatius, Myotis nattereri i Miniopterus schreibersii.

## Vegeu també

* Llista d'espais naturals del País Valencià

## Referències

* ↑ «Cova Obscura - Atzeneta del Maestrat». https://agroambient.gva.es/.
* 1 2 «Mapa de la cavidad». [Consulta: 23 abril 2023].
* 1 2 Naturaspain. «LIC de COVA OBSCURA (ATZENETA DEL MAESTRAT), COVA OBSCURA (ATZENETA DEL MAESTRAT), COMUNIDAD VALENCIANA, superficie del LIC COVA OBSCURA (ATZENETA DEL MAESTRAT)» (en castellà). [Consulta: 23 abril 2023].